**Сдружение с нестопанска цел**

**„Дунавско сияние“ – Русе**

7020 гр. Русе, ул. „Капитан Маринов“ 2, бл.МО-1, Вх.Б, ет.5

GSM: 0882173710; e-mail: ekg35@abv.bg

Уважаеми колеги,

По традиция на 15 май - Световният  ден за борба с климатичните промени ,,СНЦ „Дунавско сияние“, стартира поредния / Шести/ международен онлайн конкурс за рисунка „Приказният свят на природата“, финансиран по Програма „Култура“  на Община - Русе. Тази година той се осъществява със съдействието на Изпълнителна агенция за българите в чужбина / ИАБЧ / и в партньорство с Българо-американски център за културно наследство „МАГУРА“ , гр. Чикаго, САЩ.

**За стартова презентация на конкурса сме избрали екологичните послания на малките художници от Българско училище ,,Христо Ботев”, Торент и Алзира, Испания, които първи изпратиха своите рисунки. Нещо повече, официалното мото на конкурса "Приказният свят на природата" за 2025 г. / което се вижда на плаката / принадлежи на Антон Янчев от БУ "Христо Ботев" - миналогодишен участник в творческото състезание. Въпреки, че тогава е бил само в 1 клас, той мъдро ни съветва: " Разбирайки природата, можем да разберем по-добре себе си!"**

В онлайн конкурса за рисунка "Приказният свят на природата" могат да участват ученици от 1-ви до 12-ти клас. Класирането ще се извърши в три възрастови групи:

* Ученици от 1-ви до 4-ти клас;
* Ученици от 5-ти до 7 - ми клас;
* Ученици от 8-ми до 12-ти клас.

Няма ограничение в използваната художествена техника. Участва се само с една рисунка, която трябва да бъде сканирана или заснета с фотоапарат/телефон и да бъде изпратена като прикачен файл във формат / JPG / на e-mail: [ekg35@abv.bg](mailto:ekg35@abv.bg); prikasniyat@abv.bg  или като лично съобщение на официалната фейсбук страница на [Сдружение „Дунавско HYPERLINK "https://www.facebook.com/Сдружение-Дунавско-сияние-808747772607223/"сияние](https://www.facebook.com/Сдружение-Дунавско-сияние-808747772607223/)“.

И тази година ще се насърчават творби с общ сюжет „Приказният свят на моята България“.

**Краен срок за предаване на рисунките – 17 юни 2025 г. /** Световен ден за борба със сушата /.

**Резултатите ще бъдат обявени в страницата на Сдружение "Дунавско сияние" на 28 юни 2025 г.**  / В навечерието на Деня на река Дунав /.

С уважение : Емил Георгиев – Председател на СНЦ “Дунавско сияние”

За контакти: GSM: 0882173710

15.05.2025 г Емил Георгиев

гр. Русе Председател на УС на Сдружение „Дунавско сияние”